Uutisissa: Lähi-idän maa, jolla on rikas kristillinen historia, -
suhtautuu nyt vihamielisesti seurakuntaan ja vaatii Jerusalemia.
Mikä on Turkin diktaattorin motiivi?
Ja: Globaali pandemia pahenee. Lääketiede antaa toivonsäteen.
Viruksesta toipuneet kristityt rohkaisevat uskoa pelon yli.
Lisäksi: Kun luonnonkatastrofi iskee, seurakunta taistelee polvillaan -
ja nousee palvelemaan.
KRISTILLISEN MAAILMAN UUTISET
Hei ja tervetuloa uutisten pariin.
Turkki hyökkää naapurimaihin, puhdistaa etnisesti -
uskontovähemmistöjä ja veljeilee terroristiryhmien kanssa.
Presidentti Erdoganin laajentumis- politiikasta on varoiteltu jo vuosia.
Nyt hänen tähtäimessään on Jerusalem. Chris Mitchell jatkaa.
Turkista on tulossa uhka Lähi-idälle.
Analyytikkojen mukaan riidanhaluinen Turkki on liikkeellä.
Se ajoi kurdit, jesidit ja kristityt pois Afrinista.
Se ajoi kristityt pois Itä-Syyriasta viime vuonna.
Se hyökkäsi epäsuorasti Armeniaan yllyttämällä Azerbaidžania.
Se toimii Libyassa ja lähettää palkkasotilaita Syyriasta.
Turkki on säännöllisesti uhannut nyt Kreikkaa, Kyprosta, -
Israelia, Egyptiä, Arabiemiirikuntia.
Turkki teki Libyan kanssa sopimuksen vesioikeuksista Välimerellä.
Turkki käytti köyhää, heikkoa ja jakautunutta Libyan hallintoa -
saadakseen vesioikeudet. Se on nyt molemmin puolin -
Kreikan vaatimia alueita ja putkea, jonka Israel tahtoo rakentaa.
Viestinä maailmalle Erdogan muutti Hagia Sofian moskeijaksi.
Se oli joskus maailman suurin kirkko.
Kirkko on koko nyky-Turkin ajan vuodesta 1923 ollut museona.
Se on ollut avoin kaikille.
Moskeijaksi muuttaminen on epäsuora viesti kaikille: -
Haluan palauttaa osmanimenneisyytemme.
Erdogan kaavailee myös Jerusalemin al-Aksa-moskeijan "vapauttamista".
Hän lausui lokakuussa: -
"Jätimme kaupungin kyynelsilmin ensimmäisessä maailmansodassa.
Sieltä löytyy yhä osmanivastarinnan jälkiä.
Jerusalem on meidän kaupunkimme."
Frantzmanin mukaan Turkilla ja Iranilla on samat tavoitteet.
On pakko myöntää, että Turkin retoriikka kuulostaa täysin samalta -
kuin Iranin hallinnon retoriikka.
Samaa sanovat Arabiemiirikunnat ja muut USA:n ja Israelin ystävät.
Turkki ja Iran edustavat uskonnollista ääriajattelua.
Alueen muut maat eivät.
On muitakin ongelmia. Turkki on Nato- jäsen, mutta sitä ei nähdä tiimipelurina
Se osti hiljattain Venäjältä S-400-ilmapuolustusjärjestelmän.
Se sympatisoi Muslimiveljeskuntaa ja Hamasia.
Se liittyy tiiviisti Euroopan Nato-turvallisuusinfrastruktuuriin.
Se on suuri haaste. En tiedä, miten maat löytävät ulospääsyn.
Hallintoa pidetään vihamielisenä kristittyjä kohtaan. Vuonna 2018 -
se tuomitsi pastori Brunsonin terrorismista mutta vapautti hänet.
Nyt Lähi-idän analyytikko Mike Kerem sanoo, että Turkki sulkee oviaan.
Erdogan haluaa kaikki ulkomaalaiset kristityt pois maasta.
Kaikki maassa asuvat ja työskentelevät protestantit, -
joilla on yhteys Turkin seurakuntiin, -
ovat nyt ei-toivottuja ja kansallinen turvallisuusuhka.
Unelma osmanivaltakunnasta ja nationalismi saavat jotkut uskomaan, -
että Turkki voi lännelle yhtä iso uhka kuin Iran.
Aihetta kanssamme pohtii paneeli: Chris Mitchell Jerusalemista, -
Corne Bekker Regentin yliopistosta ja Charlene Israel CBN:n Rukouslinkistä.
Chris, Erdogan pyrkii ajamaan maasta ulkomaalaiset kristityt.
Kerro joitain esimerkkejä.
Kerron kaksi: Mark Ellen ja Joy Anna Crow.
He ovat amerikkalaisia protestantteja, naimisissa turkkilaisen kanssa.
He eivät saaneet jatkettua viisumiaan.
Ei-toivottuja henkilöitä, kuten Kerem sanoi.
Heitä oli joitain kuukausia sitten 50. Nyt ehkä vielä enemmän.
He ovat amerikkalaisia, suomalaisia, eteläkorealaisia, saksalaisia.
Sillä yritetään hävittää Turkista kaikki ulkomainen kristillinen vaikutus.
Tilanne on hieman ristiriitainen, kuten Mike Kerem kertoi.
Turkin kansalaisilla on jonkinlainen vapaus, -
mutta erityisesti amerikkalaiset ja länsimaalaiset -
ovat ei-toivottuja henkilöitä.
Osa tapahtui sen jälkeen, kun pastori Brunson pääsi vapaaksi.
Sen jälkeen alkoi tulla näitä karkotuksia.
Kristinuskolla on pitkä historia Turkissa. Miksi Erdogan tekee näin?
Ilmestyskirjan seitsemän seurakuntaa sijaitsivat Vähässä-Aasiassa, -
nykyisessä Turkissa.
Erdogan pyrkii islamisoimaan Turkkia yhä enemmän.
Siksi hän muutti moskeijaksi Hagia Sofian, -
joka aikanaan oli kristikunnan suurin kirkko.
Se on osa hänen pyrkimystään luoda suur-Turkki, -
eikä vain Turkin sisällä. Hän venyttää rajoja.
Kristinusko ei hänen näkökulmastaan sovi suur-Turkkiin -
ja Turkin islamisointisuunnitelmaan.
On kiintoisaa nähdä, miten se onnistuu, -
sillä Turkki on jakautunut tasan radikaaleihin ja maltillisiin.
Turkin joukot ovat iskeneet kristittyjä vastaan mm. Syyriassa ja Armeniassa.
Onko se osa tätä suunnitelmaa? - On.
Se on osa suur-Turkin suunnitelmaa. He tukivat hiljattain Azerbaidžania.
Armenialaiset pelkäävät vuoden 1915 kansanmurhan jatkumoa.
Se on myös etnistä puhdistusta, kuten Afrinissa vuonna 2018 -
ja Koillis-Syyriassa vuonna 2019. Hän siirsi sinne Turkin kansalaisia -
puhdistaakseen alueet etnisesti -
paitsi kristityistä, myös etnisistä vähemmistöistä, kuten kurdeista.
Se on todella huolestuttavaa. Turkki on Naton jäsen, kuten todettiin.
Turkki oli demokratia, mutta nyt se on yhä enemmän diktatuuri -
ja uhka sanan- ja uskonnonvapaudelle.
Kiitos, Chris. Wendy.
Pohdimme nyt tri Corne Bekkerin kanssa Turkin roolia -
historiassa ja tulevaisuudessa.
Hän on teologian laitoksen dekaani Regentin yliopistossa. Tervetuloa!
Mitä voit kertoa Turkin roolista seurakunnan historiassa?
Turkki oli kristinuskon kasvualusta. Se pitää muistaa.
Apostoli Paavali varttui siellä. Apostoli Johannes asui siellä.
Jotkut uskovat Jeesuksen äidin, Marian, muuttaneen sinne.
Turkin alueesta muodostui perustus evankeliumin leviämiselle -
niin länteen kuin itäänkin.
Liittyykö Turkki Raamatun profetioihin ja eskatologiaan? - Liittyy.
Monet raamatuntutkijat uskovat, -
että Hesekiel 37―39 profetoivat suuresta armeijasta, -
joka lähtee lopunaikoina marssimaan tältä alueelta kohti Jerusalemia.
Sitä seuraa Harmageddonin taistelu.
Kiitos näkemyksistäsi, tri Corne Bekker Regentin yliopistosta.
Juontajaparini Charlene Aaron Rukouslinkki-ohjelmasta, -
tarkastelemme nyt Turkkia, mutta onko tässä sanoma kaikille kristityille?
Ilman muuta. Minun on ihan pakko muistuttaa Jeesuksen sanoista -
Vuorisaarnassa Matt. 5. luvussa.
"Autuaita ovat ne, joita vanhurskauden tähden vainotaan, -
sillä heidän on taivasten valtakunta. Autuaita olette te, -
kun ihmiset minun tähteni teitä solvaavat ja vainoavat -
ja valhetellen puhuvat teistä kaikkinaista pahaa."
Miten vainottujen tulisi vastata? Jae 12: -
"Iloitkaa ja riemuitkaa, sillä teidän palkkanne on suuri taivaissa.
Sillä samoin he vainosivat profeettoja, jotka olivat ennen teitä."
Vaikka ympäri maailmaa on vainoja, kristittyjen tulisi iloita.
Jeesus sanoi, että vainot tulevat. Tämä ei ole kotimme.
Olemme muukalaisia. Meitä vihataan Kristuksen tähden.
Hyvä sana. Miten kristittyjen tulisi rukoilla tässä tilanteessa?
Rukoillaan Turkin kristittyjen ja kaikkien meidän puolesta: -
Isä, kiitos Sanastasi. Kiitos Kristuksen seurakunnasta.
Kiitos lupauksesta, jonka annoit, -
että Kristus-kalliolle Sinä rakennat seurakuntasi, -
eivätkä Tuonelan portit sitä voita.
Rukoilen uskovien puolesta Turkissa ja muualla.
Auta meitä rakastamaan Sinua syvemmin, -
palvelemaan Sinua uskollisemmin -
ja julistamaan evankeliumia rohkeammin, -
jotta vainot kasvattaisivat uskoamme. Jeesuksen nimessä, aamen.
Aamen. Kaunista. Kiitos.
Rukousta tarvitaan. - Aamen.
Tulossa: Toinen aalto.
Virus leviää nopeasti USA:ssa. Uskovat kannustavat rohkeuteen.
On käynnissä sota.
Hyökkäystä paetaan vahvaan torniin.
CBN:n "The Name of God". Gordon Robertsonin uusi opetus.
Jumala on antanut sinulle oikeuden käyttää nimeään. Se muuttaa kaiken.
Löydä rauha, paraneminen, huolenpito ja varjelus Herran nimessä.
Ihmiset kertovat omakohtaisia kokemuksiaan, -
mitä luottamus Jumalan nimeen voi saada aikaan.
Ajatus pojan menettämisestä oli hirveä kokemus.
Kuulin puhelimesta, kuinka taloni repesi palasiksi ja vaimo kirkui.
Tiesin, ettei Jumala valehdellut eikä unohtanut minua.
Tämä on Jumalan lupaus, tie ja vastaus.
Juokse vahvaan torniin.
Tilaa "The Name of God" -DVD-levy puhelimitse tai ruudun osoitteesta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Tule kotiin CBN:n Southern Gospel -radiokanavalle.
Nauti bluegrassin, klassisen gospelin ja etelän gospelin suosikeista.
CBN:n Southern Gospel -kanavalla osoitteessa CBNradio.com.
Yhdysvalloissa saavutettiin synkkä virstanpylväs.
Yli 250 000 amerikkalaista on kuollut koronaan.
Tapausten määrä on koholla kautta maan.
Sairaalat ovat äärirajoilla. Niissä on 80 000 koronapotilasta.
Kuolleita on keskimäärin 1 100 päivässä.
Kuolleisuus on tosin laskenut.
Uutiset rokotteesta ovat lupaavia.
Pfizer kertoo, että sen rokote antaa 95-prosenttisen suojan -
ja 94-prosenttisen suojan yli 65-vuotiaille eli riskialtteimmille.
Sillä ei näyttäisi olevan vakavia sivuoireita.
Maskien käyttöä ja muita varotoimia suositellaan edelleen.
Viruksen on nyt saanut yli 11 miljoonaa amerikkalaista.
Uskovatkaan eivät ole sille immuuneja.
Johtohahmoilla, kuten Tony Perkinsillä ja Greg Lauriella, on ollut korona.
Mikä auttoi heitä valitsemaan uskon pelon sijaan. John Jessup jatkaa.
Saat kaiken ylistyksen ja kunnian.
Apostoli Paavali neuvoi olemaan huolehtimatta ja rukoilemaan.
Kiitos kaikille rukouksista, sillä tämä on ollut uskomatonta aikaa.
Rukous on kristityille yksi tapa taistella koronaa vastaan.
Toisille taistelu on henkilökohtaista.
Sain koronan heinäkuussa.
Perhetutkimuskeskuksen Tony Perkins kertoo, -
että hänen koko perheensä sairasti kesällä koronan.
Tyttäreni on päivystyssairaanhoitaja. Hän hoiti koronapotilaita.
Ehkä se tuli sieltä tai matkoilta.
Oireet jatkuivat parisen viikkoa. Hiljattain häneltä löytyi vasta-aineita.
Vasta-aineiden muodostuminen suojaa muuta väestöä.
Se estää viruksen leviämistä.
Perkins osallistui Valkoisen talon seremoniaan, -
joka on leimattu supertartuttaja- tapahtumaksi.
Hän istui lähellä New Jerseyn entistä kuvernööriä Chris Christietä, -
joka myös sai koronan.
Sain positiivisen koronatestin.
Yksi tartunnan saaneista oli pastori Greg Laurie.
Hän vetosi CBN Newsille lähettämällään videolla: -
Toivon, ettemme politisoisi tätä, vaan osoittaisimme myötätuntoa kärsiville.
Perkins ja muut patistavat seurakuntaa aktivoitumaan.
Meiltä tarvitaan johtajuutta. Olemme hoitaneet sen huonosti.
Ymmärrän, että tämä on vakavaa. Ihmisiä on kuollut.
Mutta niin kuolee muuhunkin. Maailma on vaarallinen.
Emme voi piiloutua. Pitää nousta. Täytyy vain muistaa varotoimet.
Kristittyjen johtajat kannustivat uskovia tapahtumassa hiljattain -
valitsemaan uskon eikä pelkoa ja aloittamaan taas jumalanpalvelukset.
Vaalimme seurakunnan oikeutta Amerikassa yhdessä.
Seurakunta on ollut välttämätön 2 000 vuotta.
Vielä enemmän pandemian aikana uskovien tulee olla eturintamassa.
Voittaako yleinen turvallisuus vai oikeus harjoittaa uskoa?
Siitä taistellaan nyt lakituvassa.
Uskoville rukous on edelleen korvaamaton ase covidia vastaan.
Korona on myös pastori John Hageella.
Hän vieraili Valkoisessa talossa aiemmin.
Se on todellisuutta elämässämme, -
mutta palvelemme Jumalaa, joka on Parantaja.
Uskovat pitävät rukousta tehokkaana puolustusaseena.
John Jessup, CBN News.
Tulossa: Miten kristityt vastaavat katastrofin iskiessä?
Rukoilemalla ja palvelemalla.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uutuusopetus.
Herran nimi on vahva torni.
Löydä Jumalan varjelus, joka meillä on Jumalan nimessä.
Opi, miten Jumala on parantajamme, huolenpitäjämme ja rauhan antaja.
Näe tosielämän todistuksia Jumalan huolenpidosta.
Saat vastauksen kaikkeen.
Se vastaus ei ikinä jätä sinua.
"The Name of God" saatavana nyt.
Hei taas! Innoittava kuva rohkeudesta ja uskosta.
Kun kova myrsky lähestyi viime viikolla Hondurasia, -
seurakuntalaiset ja poliisit rukoilivat apua Jumalalta.
Innoittavaa. Poliisit ja kristityt olivat Ulúajoen sillalla Cortesissa.
Iota-hurrikaani toi rankkasateita ja suurtulvia -
ja ajoi kymmenettuhannet pakosalle.
Filippiineillä taifuuni Goni tuhosi kodit tuhansilta.
CBN:n Operaatio Siunaus lastasi autot ja taittoi vaarallisen matkan -
viedäkseen avustusta uhreille sisämaahan.
Rosalinda Lucero kertoi CBN-uutisille: -
Manilahamppusato ja kookokset ovat mennyttä. Mistä saamme ruokaa?
Huidon ja huudan kaikille helikoptereille, mutta minua ei nähdä.
Tuhannet menettivät kotinsa, kun taifuuni Goni iski Bicolin alueelle.
Hän pelkää, sillä lapsenlapsille ei ole enää ruokaa.
Gonista on nyt viikko, -
mutta he eivät ole saaneet apua, sillä kylään on vaikea päästä.
Armeijan ja paikallishallinnon avulla -
Operaatio Siunauksen tiimi meni Rosalindan kylään.
Tiimi ylitti jokia tuodakseen ruokaa, hygieniapakkauksia ja rukousta.
Haluamme kertoa, ettei heitä ole unohdettu eikä jätetty.
Operaatio Siunaus halusi tulla tänne kertomaan, -
että rakastamme ja Jeesus rakastaa heitä.
Rosalinda sanoo olevansa kiitollinen, että hänen avunpyyntönsä kuultiin.
Uusi voimakas taifuuni iski kuitenkin muutaman päivän päästä -
Bicolin alueelle ja muualle maahan.
Ihmiset olivat vasta setvimässä taifuuni Gonin tuhoja, -
kun uusi voimakas taifuuni Vamco lähestyi.
Operaatio Siunaus lähetti jo etukäteen tiimin, -
joka on valmistautunut auttamaan myrskyn uhreja.
Tiimit jakavat katastrofiapua Manilan suurkaupungissa -
ja muissa provinsseissa, joihin taifuuni Vamco on iskenyt.
He jakavat ruokaa, makuualustoja, huopia, hygieniapakkauksia -
ja juomavettä taifuunin uhreille.
Lucille Talusan, Camarines Norte, Filippiinit.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"Toiset turvaavat vaunuihin, -
toiset hevosiin, -
mutta me tunnustamme Herran, Jumalamme, nimeä."
CBN:n "The Name of God" (Jumalan nimi).
Jehova shalom - Herra on rauhamme.
Jehova Jire - Herra pitää huolen.
Jehova Shamma - Herra on läsnä.
Jehova Rafa - Herra parantaa.
Jehova Tsidkeinu - Herra vanhurskautemme.
Gordon Robertsonin opetus Jumalan nimestä on rohkaiseva.
Jumala on antanut sinulle oikeuden käyttää nimeään.
Näet tosielämän todistuksia Jumalan huolenpidosta.
Kuulin talon repeytyvän palasiksi. Vaimo kirkui.
Pojan tila oli vakavampi kuin ajattelimmekaan.
Tule CBN:n kumppaniksi. Saat The Name of God -opetuslevyn.
Tilaa ruudun numerosta tai osoitteesta cbn.com.
KUN UUTISISTA VYÖRYY PIMEYS...
Nuoret parveilevat seurakuntaan.
UUSI PERSPEKTIIVI TUO VALOA.
Ei ole liioittelua sanoa, että on ihana kohdata heitä ja tuntea heidät.
Armenian ja Azerbaidžanin taistelut voivat olla ohi, -
mutta vaikutukset tuntuvat yhä. CBN:n Orvon lupaus hoivaa ja tukee -
armenialaislapsia koulutuskeskuksissa eri puolilla maata.
Lapset saavat keskuksissa ravitsevia ruokia ja välipaloja.
Työntekijät auttavat läksyissä ja opettavat englantia ja tietokonetaitoja.
Keskukset muistuttavat Jumalan rakkaudesta -
ja auttavat unohtamaan konfliktin hetkeksi.
Yhdysvaltain Lähi-idän-linja muuttuu: Trumpin hallinto sallii -
Israelin asutusten tuotteille alkuperämerkinnän "Israel".
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Trumpin hallinto muutti maan pitkäaikaista linjausta -
ja ilmoitti sallivansa Israelin asutusten tuotteille -
alkuperämerkinnän "Israel".
Päätöstä edelsi ulkoministeri Mike Pompeon historiallinen vierailu -
juutalaisyhteisössä Juudeassa ja Samariassa.
Alue tuli Israelin haltuun kuuden päivän sodassa.
Kansainvälinen yhteisö pitää Israelin asutuksia siellä laittomina.
Ulkoministeriön näkemys asutuksista on pitkään ollut virheellinen.
Nyt USA:n ulkoministeriö tunnustaa, -
että asutukset voidaan toteuttaa laillisesti ja soveliaasti.
Vierailunsa aikana Pompeo lausui, -
että USA pitää Israel-vastaista BDS-liikettä antisemitistisenä -
eikä myönnä rahoitusta BDS:ää tukeville ryhmille.
Israel teki tällä viikolla ilmaiskuja Syyriaan, -
sen jälkeen kun rajalta Golanilla löytyi pommeja.
Israel iski Iranin ja Syyrian kohteisiin Syyriassa.
Kohteina oli sotilasrakennuksia ja varastoja. Ainakin kymmenen kuoli.
Israel sanoi halunneensa kertoa Iranille, -
ettei se suvaitse terrorismia rajallaan. Israelin armeijan mukaan -
pommit oli vienyt Iranin johtama syyrialaisryhmä.
Emme salli Iranille sotilaallista jalansijaa Syyriassa.
Emme suvaitse hyökkäyksiä Syyrian alueelta.
Tekijöille koituu aina seurauksia.
Israel vei Golanille Rautakupoli- patteristoja kostoiskujen varalta.
Israel lähettää toisen astronauttinsa avaruuteen loppuvuonna 2021.
Entinen hävittäjälentäjä Eitan Stibbe -
lähtee kansainväliselle avaruusasemalle Floridasta.
Hän viettää siellä 200 tuntia tehden kokeita israelilaisella teknologialla.
Israelin ensimmäinen astronautti Ilan Ramon -
kuoli avaruuslennolla vuonna 2003.
Lisää uutisia Jerusalem Dateline -ohjelmassa: cbnnews.com.
Kiitos. Tässä kaikki tällä kerralla. Menipä aika nopeasti.
Se aina menee. Kanssasi on niin mukavaa.
Ensi viikkoon. Koko tiimin puolesta näkemiin ja Jumalan siunausta.
Suomennos: Marianne Tenetz